Lav et referat af nedenstående tekst:

Tekst:
Utallige brande skabte frygt og uro i området omkring Fjerritslev i 2016. Både sommerhuse, halmlagre og containere stod i flammer. I et af tilfældene var en 87-årig kvinde alvorligt i fare for at brænde inde, men hun blev i sidste sekund reddet ud fra sit brændende hjem. Først efter at have offentliggjort overvågningsbilleder i november, lykkedes det Nordjyllands Politi at finde frem til en mistænkt i sagen. Der er tale om en 34-årig tidligere brandmand, som blev anholdt, og som nu er sigtet for 33 tilfælde af brandstiftelse. Ifølge Ekstra Bladet var manden med til at slukke nogle af brandene, som han selv havde antændt. Det tog knap 10 måneder fra manden blev varetægtsfængslet, før anklageskriftet var klar. Og onsdag klokken 9 går retssagen i gang. Hvis manden bliver dømt, er han skyldig i skader for 20.703.189 kroner. Anklageren vil kræve, at manden bliver dømt til straffelovens strengeste straf – nemlig forvaring, som er på ubestemt tid. En straf, som man kun giver til personer, der er særligt farlige. Den tiltalte nægter sig skyldig i sagen. TV2 Nord dækker sagen live fra retten klokken 8.45, så følg med her på tv2nord.dk. Manden er tiltalt for at stå bag følgende brande: 16. april: Løvshøjvej i Skræm - ild i en hal med halmballer - skader for ukendt beløb 1. september: Husbyvej/Gundestrup - ild i 250 halmballer - skader for cirka 40.535 kroner 27. september: Klim Strandvej - ild i hedeområde - skader for ukendt beløb 3. oktober: Drøstrupvej - ild i ladebygning med halmballer og kornvogne - skader for cirka 2.914.209 kroner 5. oktober: Parkvej - ild i stråtækt pavillon - skader for cirka 75.000 kroner 6. oktober: Tulipanvej - ild i stråtækt sommerhus - skader for cirka 1.475.000 kroner 7. oktober: Kollerup Strandvej - ild i hedeområde - skader for ukendt beløb 7. oktober: Tulipanvej - ild i stråtækt hus - skader for cirka 4.000 kroner 7. oktober: Tulipanvej - ild i stråtækt sommerhus - skader for cirka 3.235.000 kroner 7. oktober: Tulipanvej - ild i sommerhus - skader for cirka 2.109.000 kroner 8. oktober: Drøstrupvej - ild i ladebygning - skader for ukendt beløb 8. oktober: Kollerup Strandvej/Møllebosletten - ild i hedeområde - skader for ukendt beløb 10. oktober: Lynghøjsletten - ild i stråtækt sommerhus - skader for 45.370 kroner 13. oktober: Thorup Strandvej - ild i stråtækt sommerhus - skader for 3.125 kroner 14. oktober: Strandstien - ild i stråtækt sommerhus - skader for ukendt beløb 20. oktober: Thorup Strandvej - ild i fiskekutter - skader for cirka 480.000 kroner 21. oktober: Blegebrøndevej - ild i 10 rundballer - skader for cirka 1.000 kroner 23. oktober: Bakkevej - ild i lade - skader for cirka 1.770.000 kroner 27. oktober: Grønnestrandvej - ild i stråtækt hus - skader for cirka 11.490 kroner 27. oktober: Nørtorupvej - ild i 10 halmballer - skader for cirka 11.750 kroner 1. november: Holmsøvej - ild i en lade - skader for cirka 3.000.000 kroner 4. november: Brøndumvej - ild i to affaldscontainere og klubhus - skader for ukendt beløb 5. november: Tennisvej - ild i skur - skader for cirka 115.000 kroner 10. november: Fjerritslev Skole - ild i hytte - ilden gik ud 15. november: Kettrupvej - ild i lade og maskinhal - skader for 3.383.000 kroner 17. november: Danmarksgade - ild i affaldscontainer - skader for ukendt beløb 17. november: Vestergade - ild i container - skader for ukendt beløb 17. november: Vestergårdsvej - ild i lade og bil - skader for cirka 157.210 kroner 18. november: Håndværkervej - ild i container - skader for cirka 20.000 kroner 19. november: Svinkløvvej 1 - ild i skur - skader for cirka 95.000 kroner 19. november: Thistedvej - ild i stråtækt hus med 87-årig kvinde i - skader for 1.747.000 kroner 21. november: Vestergade - ild i skur (med fare for beboere) - skader for 10.500 kroner 23. november: Grønnestrandsvej - ild i hedeområde - skader for ukendt beløb Få et overblik over brandene her:

Referat:
En 34-årig mand er tiltalt for at have påsat 33 brande i Fjerritslev-området i 2016. Retssagen begynder onsdag. TV2 Nord dækker retssagen direkte her på hjemmesiden.